Аның бөтен тормышы көрәш иде

	Якташыбыз, классик көрәш буенча ике мәртәбә СССР, өч мәртәбә РСФСР чемпионы, СССР хәрби көчләренең XII җәйге спартакиадасы, Иван Поддубный истәлегенә уздырылган турнир, Болгария, ГДР, Финляндия, Швециядә уздырылган ярышлар җиңүчесе Наил ГӘРӘЕВнең тууына 22 мартта - 90 яшь, вафатына 4 апрельдә 6 ел тула.	 Беренче санлы Куйбышев авиация заводы (хәзерге “Прогресс”) цехларының берсендә эшләүче яшь кенә слесарь Наил Гәрәев, классик көрәш сек¬циясенә егетләр кабул ите¬лүе турындагы белдерүне күрә дә шул ук көнне “Маяк” спорт комплексына йөгерә. Тренер Иван Халаджи аны баштан көрәштереп карый һәм егеттә табигый зирәклек тә, көч тә, тырышлык та булуын күреп ала. Тренировкалар “Маяк” спорт комплексының икенче катында үткәрелә. Көрәшчеләр белән бергә штангистлар һәм боксерлар да, башка спортчылар да шөгыльләнә. Ләкин Наилне бу кысрыклык борчымый. Ул эшкә барганда да, кайтканда да йөгереп йөри, вакыты булганда цехта авыр әйберләр күтәреп күнегүләр ясый. Өстәмә тренировкалар һәм тырышлыгы нәтиҗәсендә егет шәһәр һәм өлкә ярышларында катнаша башлый, ә 1953 елда классик көрәш чемпионатында кө¬рәшеп, 52 килограмм авырлык категориясендә җиңүгә ирешә. 
	Эльвира РӘФЫЙКОВА	
Бердәмлек

	№ --- | 24.03.2022	


